Κάμαλα Χάρις

Η **Κάμαλα Ντέιβι Χάρις** (, 20 Οκτωβρίου 1964) είναι Αμερικανίδα πολιτικός και δικηγόρος, η οποία υπηρέτησε ως η 49η Αντιπρόεδρος των Ηνωμένων Πολιτειών από το 2021 έως το 2025. Είναι μέλος του Δημοκρατικού Κόμματος.

Στο παρελθόν είχε διατελέσει γερουσιάστρια των Ηνωμένων Πολιτειών για την Καλιφόρνια από το 2017 έως το 2021. Προηγουμένως ήταν η 32η Γενική Εισαγγελέας της Καλιφόρνιας από το 2011 έως το 2017 και περιφερειακή Εισαγγελέας του Σαν Φρανσίσκο από το 2004 έως το 2011.

Ήταν η πρώτη γυναίκα αντιπρόεδρος των Ηνωμένων Πολιτειών, η υψηλότερη θέση που έχει αναλάβει γυναίκα στις ΗΠΑ, ενώ ήταν και η πρώτη Αφροαμερικανίδα και η πρώτη Ινδοαμερικανή αντιπρόεδρος.

Στις 21 Ιουλίου ύστερα από την απόσυρση του Τζο Μπάιντεν από την εκλογική κούρσα  έγινε υποψήφια του Δημοκρατικού κόμματος στην Προεδρική εκλογή των Ηνωμένων Πολιτειών 2024. Ηττήθηκε από τον Ρεπουμπλικανό Ντόναλντ Τραμπ.

## Βιογραφικά Στοιχεία
### Πρώτα χρόνια
Η Κάμαλα Χάρις, γεννήθηκε στο Όουκλαντ της Καλιφόρνιας, στις 20 Οκτωβρίου 1964. Μεγάλωσε στο Μπέρκλεϊ της Καλιφόρνιας και στο Μόντρεαλ του Καναδά. Είναι κόρη του Τζαμαϊκανού-Αμερικάνου Καθηγητή Οικονομικών του Πανεπιστημίου του Στάνφορντ, Ντόναλντ Τζ. Χάρις και της Ινδής Βιολόγου και Ερευνήτριας του Πανεπιστημίου του Μπέρκλεϊ, Σιαμάλα Γκοπαλάν.

Όταν ήταν επτά χρονών, οι γονείς της χώρισαν, έτσι όταν έγινε δώδεκα ετών (1976), η Κάμαλα και η αδερφή της, μετακόμισαν μαζί με τη μητέρα τους, στο Μόντρεαλ του Καναδά, όπου η Χάρις φοίτησε σε γαλλόφωνο σχολείο και αργότερα σε αγγλόφωνο. Το 1982, επέστρεψε μόνιμα στις ΗΠΑ.

### Σπουδές
Είναι πτυχιούχος Πολιτικής Επιστήμης και Οικονομικών από το Πανεπιστήμιο Χάουαρντ (1986) και Νομικής από το Πανεπιστήμιο της Καλιφόρνια (1989). Το 1990, έγινε μέλος της Ένωσης Δικηγόρων της Καλιφόρνιας.

### Εργασία
Το 1990, προσλήφθηκε ως πληρεξούσια δικηγόρος στην κομητεία Αλαμίντα της Καλιφόρνιας. Στη δεκαετία του 1990 εργάστηκε στο Γραφείο του Εισαγγελέα του Σαν Φρανσίσκο, ως βοηθός εισαγγελέα.

Το 2000, η Χάρις, ανέλαβε Υπεύθυνη του τμήματος Υπηρεσιών Οικογένειας και Παιδιών στο Δημαρχείο του Σαν Φρανσίσκο.

Το 2004 εξελέγη Περιφερειακή Εισαγγελέας του Σαν Φρανσίσκο.

### Προσωπική ζωή
Είναι παντρεμένη με τον Αμερικανό δικηγόρο Ντάγκλας Έμχοφ από το 2014. Η ίδια είναι μέλος της Αμερικανικής Βαπτιστικής Εκκλησίας των ΗΠΑ.

Έχει μια μικρότερη αδερφή, την Μάγια Χάρις (γεν. 1967), η οποία είναι επίσης δικηγόρος και συγγραφέας.

## Πολιτική Σταδιοδρομία
[αριστερά|μικρογραφία|200x200px|Το 2004, με την [Νάνσι Πελόζι.]]

### Εισαγγελέας του Σαν Φρανσίσκο (2004-2011)
Στις εκλογές του Εισαγγελέα του Σαν Φρανσίσκο, στις 29 Δεκεμβρίου 2002, η Κάμαλα Χάρις, εκλέχθηκε Περιφερειακή Εισαγγελέας της Κομητείας και της Πόλης του Σάν Φρανσίσκο, με ποσοστό 56,5%. Ανέλαβε το αξίωμα της Εισαγγελέως, στις 8 Ιανουαρίου 2004.

Επανεξελέγη στις εκλογές του 2007, με σχεδόν καθολική πλειοψηφία, με ποσοστό 98,5%.

Ως Εισαγγελέας του Σαν Φρανσίσκο, χαρακτηρίστηκε για την σκληρή στάση που έλαβε στην καταπολέμηση του εγκλήματος και την αύξηση των ποινών.

### Γενική Εισαγγελέας της Καλιφόρνιας (2011-2017)
αριστερά|μικρογραφία|200x200px|Η Χάρις, ως Γενική Εισαγγελέας, ύστερα από την σύλληψη σπείρας το 2011.

Στις εκλογές Γενικού Εισαγγελέα της Καλιφόρνιας, στις 2 Νοεμβρίου του 2010, εξελέγη Γενική Εισαγγελέας της Καλιφόρνιας, θέση την οποία ανέλαβε στις 3 Ιανουαρίου 2011.

Στις εκλογές της 4ης Νοεμβρίου 2014, επανεκλέχθηκε στο αξίωμα με ευρύ προβάδισμα.μικρογραφία|170x170px|Η Κάμαλα Χάρις, ως Γερουσιαστής, ανακρίνοντας τον υποψήφιο Ανώτατο Δικαστή, Μπρετ Κάβανο, το 2018.

### Γερουσιαστής των Ηνωμένων Πολιτειών (2017-2021)
Στις 8 Νοεμβρίου 2016 κατάφερε να νικήσει τη Λορέτα Σάντσες στις εκλογές για τη Γερουσία για να διαδεχθεί την γερουσιάστρια Μπάρμπαρα Μπόξερ. Η Χάρις έγινε η τρίτη Γερουσιαστής της Καλιφόρνια και η πρώτη με τζαμαϊκανές ή ινδικές καταβολές. Ανέλαβε το αξίωμά της  στις 3 Ιανουαρίου 2017.μικρογραφία|Η Κάμαλα Χάρις στο SF Pride Parade 2019.|201x201εσ|αριστερά

#### Πολιτικές θέσεις ως Γερουσιαστής
Η Χάρις υποστήριξε το Medicare-for-all, τη νομιμοποίηση της χρήσης μαριχουάνας για ευφορικούς σκοπούς, τη θέσπιση νόμου DREAM για τα παιδιά μεταναστών και τη μείωση των φόρων για τις εργαζόμενες και τις μεσαίες τάξεις, αυξάνοντας τους φόρους στις επιχειρήσεις και το πλουσιότερο 1% των Αμερικανών.

Η Χάρις επίσης, είναι γνωστή για τις σκληρές ανακρίσεις "εισαγγελικού τύπου" που έκανε ως Γερουσιαστής, σε υποψήφιους κυβερνητικούς αξιωματούχους.

## Προεδρική εκστρατεία 2020
[μικρογραφία|Κατά την προεκλογική της εκστρατεία για το χρίσμα των Δημοκρατικών, στο [Ντι Μόιν (Άιοβα)|Ντι Μόιν της Άιοβα. |258x258εσ]]
Η Κάμαλα Χάρις, ανακοίνωσε την υποψηφιότητά της για την προεδρική εκλογή των Ηνωμένων Πολιτειών του 2020, στις 21 Ιανουαρίου 2019.

Ανήγγειλε επίσημα την εκστρατεία της για τη διεκδίκηση του χρίσματος του Δημοκρατικού Κόμματος για την Προεδρία των ΗΠΑ, στις 27 Ιανουαρίου 2019, σε μια συγκέντρωση στο Όουκλαντ  όπου δεσμεύθηκε να αγωνιστεί για τη «μεγαλύτερη φορολογική περικοπή στη μεσαία τάξη εδώ και μια γενιά», προωθώντας προοδευτικά ζητήματα.

Το συλλαλητήριο προσέλκυσε περισσότερους από 20.000 συμμετέχοντες με επιπλέον 12.000 γύρω από το χώρο.

Στις 3 Δεκεμβρίου 2019, αποσύρθηκε από την εκστρατεία της για το χρίσμα των Δημοκρατικών, λόγω έλλειψης χρημάτων.

## Εκστρατεία για την Αντιπροεδρία το 2020
μικρογραφία|205x205px|Το λογότυπο της Προεδρικής εκστρατείας Μπάιντεν-Χάρις. |αριστερά
Από τον Μάιο του 2020, υπήρχε φημολογία για την Κάμαλα Χάρις, για την επιλογή πιθανής συνυποψήφιας του Τζο Μπάιντεν, για την Αντιπροεδρία των ΗΠΑ, αφού πρώτα είχε δεσμευτεί να επιλέξει γυναίκα συνυποψήφια.

Στις 11 Αυγούστου 2020 οι φήμες επιβεβαιώθηκαν, και ο υποψήφιος του Δημοκρατικού κόμματος για την Προεδρία των ΗΠΑ, Τζο Μπάιντεν, ανακοίνωσε ότι επέλεξε την Κάμαλα Χάρις  ως συνυποψήφια και υποψήφια αντιπρόεδρό του. Έτσι, έγινε η τρίτη υποψήφια γυναίκα αντιπρόεδρος των ΗΠΑ, μετά την Τζεραλντίν Φεράρο (1984) και την Σάρα Πέιλιν (2008).

### Εκλογή ως Αντιπρόεδρος των ΗΠΑ (2020)
Στις 7 Νοεμβρίου 2020, ύστερα από τη νίκη του Δημοκρατικού συνυποψήφιού της Τζο Μπάιντεν, εξελέγη Αντιπρόεδρος των Ηνωμένων Πολιτειών, στις εκλογές του 2020. Έλαβε μαζί με τον Τζο Μπάιντεν, 81.283.495 ψήφους και 306 εκλεκτορικές ψήφους έναντι 74.222.484 ψήφων και 232 εκλεκτορικών ψήφων του Ρεπουμπλικανού ανθυποψηφίου της και εν ενεργεία Αντιπροέδρου, Μάικ Πένς.

Είναι πρώτη γυναίκα στην ιστορία των Ηνωμένων Πολιτειών που λαμβάνει την υψηλότερη θέση ανάμεσα στις γυναίκες εκλεγμένες αξιωματούχους, ενώ επίσης είναι η πρώτη γυναίκα Αντιπρόεδρος.

## Αντιπρόεδρος των ΗΠΑ (2021-2025)
[μικρογραφία|Η Κάμαλα Χάρις και η Γερμανίδα Καγκελάριος [Άνγκελα Μέρκελ, Ιούλιος 2021|235x235εσ]]
Στις 20 Ιανουαρίου 2021, η Κάμαλα Χάρις, ορκίστηκε από την Ανώτατη Δικαστή Σόνια Σοτομαγιόρ (πρώτη ισπανόφωνη δικαστή στο Ανώτατο Δικαστήριο), ως η 49η Αντιπρόεδρος των Ηνωμένων Πολιτειών, στην ορκωμοσία του Τζο Μπάιντεν, στο Καπιτώλιο των Ηνωμένων Πολιτειών. 'Hταν η πρώτη γυναίκα, η πρώτη αφροαμερικανίδα και η πρώτη αμερικανοασιάτισσα, που ανέλαβε το αξίωμα της Αντιπροέδρου, στην ιστορία των Ηνωμενων Πολιτειών.

Ο σύζυγός της, Ντάγκλας Έμχοφ, ύστερα από την ορκωμοσία της Χάρις, ως Αντιπρόεδρος των ΗΠΑ, έγινε ο πρώτος "Δεύτερος Κύριος των Ηνωμένων Πολιτειών".

Στις 19 Νοεμβρίου 2021, η Χάρις, ανέλαβε χρέη Προέδρου των Ηνωμένων Πολιτειών, κατά τη διάρκεια κολονοσκόπησης στην οποία υποβλήθηκε ο Πρόεδρος Τζο Μπάιντεν.

## Προεδρική εκστρατεία 2024
αριστερά|μικρογραφία|202x202px|Λογότυπο Προεδρικής εκστρατείας 2024.
Στις 21 Ιουλίου 2024, ο εν ενεργεία πρόεδρος και υποψήφιος των Δημοκρατικών Τζο Μπάιντεν ανέστειλε την εκστρατεία του για επανεκλογή το 2024 και πρότεινε την Χάρις ως υποψήφια για το χρίσμα των Δημοκρατικών για την Προεδρία των ΗΠΑ, την οποία ανακοίνωσε άμεσα. Η Χάρις έλαβε επίσης υποστήριξη από τον Μπιλ και τη Χίλαρι Κλίντον, την Κοινοβουλευτική Ομάδα των Μαύρων του Κογκρέσου, την Νάνσι Πελόζι, ο Κυβερνήτης της Καλιφόρνια Γκάβιν Νιούσομ και πολλούς άλλους. Στις 26 Ιουλίου 2024, ο Μπαράκ Ομπάμα και η σύζυγός του Μισέλ Ομπάμα ανακοίνωσαν τη στήριξή τους στην Χάρις.
μικρογραφία|Λογότυπο προεδρικής εκστρατείας Χάρις-Γουόλς.
Εάν εκλεγόταν, η Χάρις θα ήταν η πρώτη γυναίκα και η πρώτη Ασιατοαμερικανίδα πρόεδρος των Ηνωμένων Πολιτειών και η δεύτερη Αφροαμερικανίδα πρόεδρος μετά τον Μπαράκ Ομπάμα.

Στις 22 Ιουλίου 2024, η Χάρις εξασφάλισε αρκετούς αντιπροσώπους για τον προεδρικό χρίσμα. Στις 22 Αυγούστου 2024, την τέταρτη ημέρα του Εθνικού Συνεδρίου των Δημοκρατικών, ο Χάρις αποδέχτηκε επίσημα την υποψηφιότητα των Δημοκρατικών για Πρόεδρος. Στς 6 Αυγούστου 2024, η Κάμαλα Χάρις, επέλεξε τον Κυβερνήτη της Μινεσότα Τιμ Γουόλς ως υποψήφιό Αντιπρόεδρο.

Στις εκλογές της 5ης Νοεμβρίου 2024, ηττήθηκε από τον Ρεπουμπλικανό υποψήφιο και πρώην πρόεδρο των ΗΠΑ, Ντόναλντ Τραμπ.

## Βραβεία και τιμές
Το 2005, η Εθνική Ένωση Μαύρων Εισαγγελέων απένειμε στην Χάρις το βραβείο Thurgood Marshall. Εκείνη τη χρονιά, συμπεριλήφθηκε σε μια αναφορά του Newsweek με προφίλ *«20 από τις πιο ισχυρές γυναίκες της Αμερικής»*. Ένα άρθρο των New York Times του 2008 την προσδιόρισε επίσης ως γυναίκα με δυνατότητα να γίνει πρόεδρος των Ηνωμένων Πολιτειών, υπογραμμίζοντας τη φήμη της ως *«σκληρής μαχήτριας»*.

Το 2013, το 2020 και το 2021, το Time συμπεριέλαβε την Χάρις στο Time 100, την ετήσια λίστα του Time με τους 100 ανθρώπους με τη μεγαλύτερη επιρροή στον κόσμο. Το 2016, το Δικομματικό Κέντρο Δικαιοσύνης απένειμε στην Χάρις το Βραβείο Δικομματικής Δικαιοσύνης μαζί με τον γερουσιαστή Τιμ Σκοτ. Ο Μπάιντεν και η Χάρις ονομάστηκαν από κοινού πρόσωπο της χρονιάς στο Time για το 2020.

Ο Χάρις επιλέχθηκε για το εναρκτήριο 2021 Forbes 50 Over 50, το οποίο είναι μια λίστα με επιχειρηματίες, ηγέτες, επιστήμονες και δημιουργούς που είναι άνω των 50 ετών.[316]

Στις 15 Μαΐου 2015, της απονεμήθηκε Διδακτορικό Δίπλωμα Νομικών Επιστημών από το Πανεπιστήμιο της Νότιας Καλιφόρνιας. Στις 13 Μαΐου 2017, έλαβε Διδακτορικό Δίπλωμα Ανθρωπίνων Γραμμάτων από το Πανεπιστήμιο Χάουαρντ.

## Δείτε ακόμη
* Αντιπρόεδρος των ΗΠΑ 
* Κατάλογος Αντιπροέδρων των ΗΠΑ
* Τζο Μπάιντεν
* Γερουσία των ΗΠΑ

## Παραπομπές


## Εξωτερικοί σύνδεσμοι
* 
*  

Κατηγορία:Αντιπρόεδροι των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Πολιτικοί των ΗΠΑ
Κατηγορία:Γερουσιαστές των ΗΠΑ
Κατηγορία:Καλιφόρνια
Κατηγορία:Πολιτειακοί Γενικοί Εισαγγελείς (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Αμερικανοί τζαμαϊκανής καταγωγής
Κατηγορία:Αμερικανοί ινδικής καταγωγής
Κατηγορία:Αμερικανοί ταμιλικής καταγωγής
Κατηγορία:Αφροαμερικανοί φεμινιστές
Κατηγορία:Αμερικανοί δικαστές
Κατηγορία:Υποψήφιοι Πρόεδροι των ΗΠΑ